Sandra: Habo ’mè oa ka ke Umunede e Profinseng ea Delta, Nigeria. Lelapa labo Ntate, ke la Profinseng ea Edo, ’me le bua Seesan. Ka lebaka la ho se tšoane hona, lelapa labo Ntate le ile la khetholla ’mè oa ka haholo ho fihlela a e-shoa. Kahoo ke ile ka ikana ka re, ha ho letho le tla nkopanya le motho ea buang Seesan ebile nke ke ka nyaloa ke monna ea tsoang Profinseng ea Edo. Empa ha ke ithuta Bibele, ke ile ka qala ho sheba lintho ka tsela fapaneng. Kaha Bibele e re Molimo ha a leeme le hore mang kapa mang ea mo tšabang o oa amoheleha ho Eena, ’na ke mang hore ke hloee batho ba merabe e meng kapa ba lipuo tse ling? Ke ile ka fetola maikutlo, ’me ka bōpa khotso le ba habo ntate oa ka. Ho sebelisa melao-motheo ea Bibele ho ntliselitse thabo, ho bile ho mphile khotso ea kelello. Ho boetse ho nthusitse ho phela ka kutloano le batho ba bang ho sa tsotellehe semelo sa bona, morabe, puo, kapa sechaba. Monna ea ’nyetseng eena ke oa morabe ofe? Ke oa Profinseng ea Edo, ’me o bua Seesan!